Drie in hof na moord op baba, dagmoederDie drie verdagtes wat aangekla word van die moord op die vyf maande oue Wiehan Botes en sy dagmoeder, Margrietha de Goede (66), het gister in die Delmas-landdroshof verskyn. Kol. Leonard Hlathi, ŉ polisiewoordvoerder, sê die saak teen Enock Mbele (44), Lazarus Mabhena (54) en Fernando Marintse (27) is tot 17 Julie uitgestel vir ŉ formele borgaansoek. Hlathi sê die polisie soek intussen steeds na Themba Ephraim Mahlangu (28), wat as De Goede se tuinier gewerk het, aangesien hy hul moontlik in die ondersoek kan bystaan. Enigiemand met inligting oor waar Mahlangu hom moontlik bevind kan kapt. Manie van Zyl kontak by 082 782 3102. Botes en De Goede is verlede maand in ŉ huis in Delmas vermoor.